CELEX: 32008D0558
Language: lv
Date: 2008-06-27 00:00:00
Title: 2008/558/EK: Komisijas Lēmums ( 2008. gada 27. jūnijs ), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū rafinētu Echium eļļu kā jaunu pārtikas produktu sastāvdaļu (izziņots ar dokumenta numuru K(2008) 3049)

9.7.2008   
            
            
               LV
            
            
               Eiropas Savienības Oficiālais Vēstnesis
            
            
               L 180/17
            
         
      KOMISIJAS LĒMUMS
   
   (2008. gada 27. jūnijs),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū rafinētu Echium eļļu kā jaunu pārtikas produktu sastāvdaļu
   (izziņots ar dokumenta numuru K(2008) 3049)
   (Autentisks ir tikai teksts angļu valodā)
   (2008/558/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums Croda Chemicals Ltd2006. gada 11. augustā Apvienotās Karalistes kompetentajām iestādēm iesniedza lūgumu par rafinētas Echium eļļas kā jaunas pārtikas produktu sastāvdaļas laišanu tirgū.
            
         
               (2)
            
            
               Apvienotās Karalistes kompetentā pārtikas vērtēšanas iestāde 2007. gada 12. jūlijā sniedza sākotnējo novērtējuma ziņojumu. Minētajā ziņojumā tā secināja, ka rafinēta Echium eļļa ir nekaitīga lietošanai pārtikā ierosinātajos izmantošanas veidos.
            
         
               (3)
            
            
               Komisija 2007. gada 1. augustā nosūtīja sākotnējo novērtējuma ziņojumu visām ES dalībvalstīm.
            
         
               (4)
            
            
               Regulas (EK) Nr. 258/97 6. panta 4. punktā noteiktajās sešdesmit dienās saskaņā ar minēto noteikumu tika izvirzīti pamatoti iebildumi pret šā produkta tirdzniecību.
            
         
               (5)
            
            
               Atbildē uz komentāriem un iebildumiem 2008. gada 10. janvārī pieteikuma iesniedzējs piekrita grozīt rafinētas Echium eļļas specifikāciju un ierobežot lietošanu, kā lūgušas dažas dalībvalstis.
            
         
               (6)
            
            
               Rafinēta Echium eļļa atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (7)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Tiek atļauts laist Kopienas tirgū I pielikumā minēto rafinēto Echium eļļu kā jaunu pārtikas produktu sastāvdaļu atbilstoši II pielikumā norādītajiem lietošanas veidiem un nosacījumiem.
   2. pants
   Ar šo lēmumu atļautās jaunās pārtikas produkta sastāvdaļas apzīmējums uz to saturoša produkta marķējuma ir “rafinēta Echium eļļa”.
   3. pants
   Šis lēmums ir adresēts Croda Chemicals Europe Ltd, Oak Road, Clough Road, Hull, East Yorkshire, HU6 7PH, United Kingdom.
   
      Briselē, 2008. gada 27. jūnijā
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 43, 14.2.1997., 1. lpp. Regulā jaunākie grozījumi izdarīti ar Regulu (EK) Nr. 1882/2003 (OV L 284, 31.10.2003., 1. lpp.).
   
      I PIELIKUMS
      Rafinētas Echium eļļas specifikācija
      Apraksts
      Rafinēta Echium eļļa ir bāli dzeltens produkts, ko iegūst, rafinējot Echium plantagineum sēklu eļļu.
      Specifikācijas
      
                  Tests
               
               
                  Specifikācija
               
            
                  Stearidonskābes saturs
               
               
                  ne mazāk kā 10 masas % no kopējā taukskābju daudzuma
               
            
                  Transtaukskābes
               
               
                  ne vairāk kā 2 masas % no kopējā taukskābju daudzuma
               
            
                  Skābes vērtība
               
               
                  ne vairāk kā 0,6 mg KOH/g
               
            
                  Peroksīda vērtība
               
               
                  ne vairāk kā 5 meq O2/kg
               
            
                  Nepārziepjojamās vielas saturs
               
               
                  ne vairāk kā 2 %
               
            
                  Olbaltumvielu saturs (kopējais slāpeklis)
               
               
                  ne vairāk kā 20 μg/mL
               
            
                  Pirolizidīna alkaloīdi
               
               
                  nenosakāms ar noteikšanas robežu 4 μg/kg
               
            
   
      II PIELIKUMS
      Rafinētas Echium eļļas izmantošana
      
                  Izmantošanas grupa
               
               
                  Maksimālais stearidonskābes (STA) līmenis
               
            
                  Piena produkti un dzeramā jogurta produkti, vienas devas iepakojumā
               
               
                  250 mg/100 g; 75 mg/100 g dzērieniem
               
            
                  Siera izgatavošana
               
               
                  750 mg/100 g
               
            
                  Smērējamie tauki un mērces
               
               
                  750 mg/100 g
               
            
                  Sausās brokastis
               
               
                  625 mg/100 g
               
            
                  Uztura bagātinātāji
               
               
                  500 mg/dienas deva pēc ražotāja ieteikuma
               
            
                  Īpašiem medicīniskiem mērķiem paredzēti diētiski pārtikas produkti
               
               
                  atbilstoši to personu īpašām uztura prasībām, kurām produkti paredzēti
               
            
                  Pārtikas produkti diētām ar ierobežotu enerģētisko vērtību svara samazināšanai
               
               
                  250 mg/ēdienreizes aizvietotājā